**Αθήνα:** 20.11.2019

**Αρ. Πρωτ.:** 1637

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Σε ημερίδα στην Πάτρα για το δικαιωματικό πλαίσιο για τα άτομα με αναπηρία σε Ελλάδα και Ευρώπη ο Ι. Βαρδακαστάνης**

Κύριος ομιλητής σε ημερίδα στην Πάτρα, η οποία πραγματοποιείται στο πλαίσιο της 3ης Δεκέμβρη, Εθνικής και Παγκόσμιας Ημέρας ατόμων με αναπηρία, θα είναι ο πρόεδρος της ΕΣΑμεΑ Ιωάννης Βαρδακαστάνης, την Πέμπτη 21 Νοεμβρίου. Θα πραγματοποιηθεί στη Θεατρική Αίθουσα Σκαγιοπουλείου (Κορυτσάς & Αγίων Σαράντα) με ώρα έναρξης 17:45.

Η ημερίδα με τίτλο «Τα Άτομα με Αναπηρία και τα Δικαιώματά τους στη Νέα Εποχή» διοργανώνεται από την Περιφερειακή Ομοσπονδία Ατόμων με Αναπηρία Δυτικής Ελλάδας και Νοτίων Ιονίων Νήσων σε συνεργασία με το Κέντρο Κοινωνικής Πρόνοιας Περιφέρειας Δυτικής Ελλάδας και την Περιφέρεια Δυτικής Ελλάδας. Συντονιστής θα είναι ο κ. Αντώνης Χαροκόπος, περιφερειακός σύμβουλος Δυτικής Ελλάδας, Γ' Αντιπρόεδρος Ε.Σ.Α.μεΑ. και μέλος του Δ.Σ. της ΠΟΜ.ΑμεΑ Δ.Ε. και Ν.Ι.Ν.

Η ομιλία του κ. Βαρδακαστάνη θα έχει τίτλο «Δικαιωματικό Πλαίσιο για τα άτομα με αναπηρία σε Ελλάδα και Ευρώπη». Στην έναρξη θα χαιρετήσουν:

* Σεβασμιότατος Μητροπολίτης Πατρών Χρυσόστομος
* Περιφερειάρχης Δυτικής Ελλάδας Νεκτάριος Φαρμάκης
* Πρόεδρος Κ.Κ.Π.Π.Δ.Ε. Απόστολος Λαζαρόπουλος
* Πρόεδρος ΠΌΜ.ΑμεΑ Δ.Ε. & Ν.Ι.Ν., Ανδρέας Λίβανος

Θα παρουσιαστούν οι κάτωθι βιωματικές εμπειρίες:

Ιωάννης Κωστάκης, Παραολυμπιονίκης Κολύμβησης, «Η συμβολή του αθλητισμού στην κοινωνική ένταξη των ατόμων με αναπηρία»

Βασιλική Μπαϊλού, «Η διαβίωση σε μονάδα κλειστής φροντίδας»

Αδαμαντία Γεωργαντά, «Η εμπειρία της αυτόνομης διαβίωσης»

**Παρακαλούμε για την κάλυψη.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |